MESTO DUNAJSKÁ STREDA - DUNASZERDAHELY VÁROS
Mestský úrad  – Városi hivatal
Hlavná 50/16, 929 01 Dunajská Streda
VÝZVA - S Ú Ť A Ž N É    P O D K L A D Y	
Zákazka nebežného charakteru podľa § 9 ods. 9. zákona NR SR č. 25/2006 Z. z. o verejnom obstarávaní a o zmene a doplnení  niektorých zákonov v znení neskorších predpisov (ďalej aj ako „zákon o verejnom obstarávaní“) na zabezpečenie  služieb  „Vypracovanie Programu hospodárskeho a sociálneho rozvoja mesta Dunajská Streda na obdobie 2014-2020"
1. Identifikácia obstarávateľa
Názov:	Mesto Dunajská Streda
Adresa:	Hlavná 50/16, 929 01 Dunajská Streda
Zastúpený:	JUDr. Zoltán Hájos, primátor mesta Dunajská Streda
IČO:	00305383
DIČ:	2021129968
2. Typ zmluvy
Zmluva o dielo podľa § 536 Obchodného zákonníka.
3. Miesto dodania predmetu zákazky
Mesto Dunajská Streda, Hlavná 50/16, 929 01 Dunajská Streda.
4. Podrobný opis predmetu zákazky a jeho obsah
Podrobný opis zákazky je definovaný v prílohe č. 1 tejto výzvy – súťažných podkladov.
5. Kód CPV:
Hlavný slovník: 71410000-5
6. Podmienky účasti
Podmienky účasti týkajúce sa osobného postavenia podľa § 26 ods. 2 písm. a) zákona o verejnom obstarávaní:
Predložiť doklad o oprávnení podnikať v predmete zákazky ako originál, resp. úradne overenú kópiu nie staršiu ako 3 mesiace ku dňu uplynutia lehoty na predkladanie ponúk.

 Podmienky účasti uchádzačov vo verejnom obstarávaní, týkajúce sa technickej alebo odbornej spôsobilosti v zmysle § 28 ods. 1 zákona o verejnom obstarávaní:

1. Uchádzač predloží podľa § 28 ods. 1 písm. a) zákona o verejnom obstarávaní zoznam poskytnutých služieb z oblasti tvorby strategických plánovacích dokumentov (Program hospodárskeho a sociálneho rozvoja) s uvedením cien, lehôt dodania a odberateľov, ak odberateľom:
 a) bol verejný obstarávateľ podľa zákona o verejnom obstarávaní, dôkaz o plnení potvrdí tento verejný obstarávateľ,
 b) bola iná osoba ako verejný obstarávateľ, dôkaz o plnení potvrdí odberateľ; ak to nie je možné, vyhlásením uchádzača o ich dodaní.
2. Uchádzač predloží podľa § 28 ods. 1 písm. g) údaje o vzdelaní a odbornej praxi alebo o odbornej kvalifikácii riadiacich zamestnancov a zamestnancov, osobitne osôb zodpovedných za zhotovenie diela.

Minimálna požadovaná úroveň štandardov (ak je to uplatniteľné): Podmienka bodu č. 2 bude splnená, ak uchádzač disponuje expertom, ktorý bude kľúčovým expertom pri tvorbe  Programu hospodárskeho a sociálneho rozvoja (ďalej len „PHSR“) mesta a  zúčastnil sa  na tvorbe Programu hospodárskeho a  sociálneho rozvoja minimálne 3 miest podobnej veľkosti mesto Dunajská Streda (za „podobnú veľkosť“ považujeme mestá s viac ako 15.000 obyvateľmi, slovom: päťnásťtisíc). Uchádzač na preukázanie splnenia tejto podmienky  predkladá životopis experta potvrdzujúci požadované skúsenosti a platnú  pracovnú zmluvu s expertom, resp. Zmluvu o  využití odborných a technických kapacít v zmysle § 28 ods. 2 zákona NR SR č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.

Odôvodnenie primeranosti:
Vzhľadom na špecifickosť charakteru zákazky je nevyhnutné, aby mal uchádzač v oblasti, ktorej sa verejné obstarávanie týka, dostatočné skúsenosti. Stanovenie ostatných podmienok účasti týkajúcich sa technickej alebo odbornej spôsobilosti zohľadňuje povahu, rozsah a zložitosť predmetu zákazky. Z požadovaného dokladu je možné primerane zistiť skúsenosti uchádzačov pri poskytovaní služieb rovnakého alebo podobného charakteru a zložitosti ako je predmet zákazky.
7. Zmluvná cena
Pri stanovení zmluvnej ceny záujemca vychádza z opisu predmetu zákazky (Príloha č. 1).
8. Variantné riešenia
Nie.
9. Lehota na dodanie predmetu zákazky
4 mesiace od dátumu nadobudnutia účinnosti Zmluvy o dielo.
10. Hlavné podmienky financovania a platobné podmienky
Predmet zákazky bude financovaný z rozpočtu mesta Dunajská Streda. Verejný obstarávateľ neposkytuje preddavok na plnenie predmetu zmluvy. Úspešný uchádzač je oprávnený vystaviť a doručiť faktúru verejnému obstarávateľovi po vypracovaní a odovzdaní analyticko-strategickej časti PHSR na 50 % z konečnej ceny diela a zvyšných 50 % z konečnej ceny diela je uchádzač oprávnený fakturovať po vypracovaní, schválení verejným obstarávateľom a odovzdaní   finálnej verzie PHSR v požadovanej forme.  Splatnosť faktúry je 30 dní odo dňa jej doručenia verejnému obstarávateľovi.
11. Pokyn k predloženiu ponuky
Predložená ponuka musí  obsahovať:
1.	Základné údaje o spoločnosti (obchodné meno, sídlo/miesto podnikania, IČO, IČ DPH, BIC, IBAN, kontaktné údaje - telefónne číslo, e-mailová adresa, faxové číslo)
2.	Doklady k splneniu podmienok účasti v zmysle bodu č. 6.
3.	Cenovú ponuku (uviesť cenu bez DPH, DPH a konečnú cenu).
Ponuky sa predkladajú v 1 originálnej verzii.
12. Kritériá na hodnotenie ponúk
najnižšia konečná cena
*konečná cena je 
o	pre platiteľov DPH cena s DPH, 
o	pre neplatiteľov DPH cena bez DPH
13. Lehota a miesto na predkladanie ponúk
Ponuky je potrebné doručiť v listinnej podobe na adresu uvedenú v bode 1, osobne možno odovzdať v podateľni Mestského úradu v Dunajskej Strede, Hlavná 50/16, 929 01 Dunajská Streda, 1. poschodie, kancelária č. 218, v termíne do 10.06.2014 do 10.00 hod. Na obálke je potrebné uviesť:
1. „NEOTVÁRAŤ“.
2. Názov predmetu obstarávania „Vypracovanie Programu hospodárskeho a sociálneho rozvoja mesta Dunajská Streda na obdobie 2014-2020".
3. Identifikačné údaje uchádzača (Obchodný názov, sídlo/adresa, IČO).
4. Meno kontaktnej osoby (Mgr. Marián Herceg).

Ponuky sa predkladajú v slovenskom jazyku a v mene EURO. 
14. Lehota viazanosti ponúk
do 31.07.2014

15. Ďalšie informácie:
Verejný obstarávateľ vyčlenil max. 10.000,00 Eur s DPH na predmet zákazky. V prípade, že najnižšia cenová ponuka presiahne predpokladaný rozpočet verejného obstarávateľa vyhradený na tento účel, verejný obstarávateľ si vyhradzuje právo rokovať o podmienkach uzavretia zmluvy o dielo, resp. neuzavrieť zmluvu o dielo na predmet zákazky a zrušiť verejné obstarávanie.
16. Kontaktná osoba
Za vecné otázky:
Mgr. Marián Herceg
marian.herceg@dunstreda.eu
   
Za procesnú stránku:
Ing. Zsuzsanna Andrássy, PhD. 
vo@3connect.sk   

Dátum: 04.06.2014					

Dátum zverejnenia výzvy: 04.06.2014
Termín na predkladanie ponúk: 10.06.2014

Ing. Zsuzsanna Andrássy PhD.
Odborne spôsobilá osoba splnomocnená na výkon VO